

Tisztelt Munkatársaink!

Kedves Sportbarátaink!

Tájékoztatunk, hogy a DPSE – KPSE közös szervezésében és lebonyolításában országos

**DPSE-KPSE Országos Postás Sportnap**

elnevezésű sporttalálkozót hirdetünk meg.

Az esemény időpontja és helyszíne: 2023 június 24. Angyalföldi Sportközpont Budapest, Rozsnyay utca 4, 1139

Megrendezésre kerülő versenyszámok:

1. Kispályás labdarúgás női, férfi
2. Röplabda vegyes összetételű csapatokkal
3. Tollaslabda női, férfi
4. Asztalitenisz női, férfi
5. Sakk női, férfi
6. Kerékpár ügyességi verseny női, férfi, gyerek
7. Petanque vegyes összetételű 3 fős csapatokkal
8. Darts női, férfi, gyerek
9. Városismereti vetélkedő a Margitszigeten található látnivalók bevonásával
10. Atlétika női, férfi, gyerek:
* Futás – 60 m, 800 m

A versenyekre olyan postás dolgozók, postás nyugdíjasok és SE tagok nevezhetnek, akiknek az adott sportágban a 2023-as évben NB-s, illetőleg OB-s bajnokságban nincs érvényes igazolásuk, illetve minősítésük.

Atlétikában és a kerékpáros ügyességi versenyben és dartsban gyerekek is indulhatnak.

Egy versenyző több versenyszámban is nevezhet, de a verseny lebonyolításánál mindenki köteles a versenykiírásnak megfelelő időpontban megjelenni.

Szurkolók jelentkezését is elfogadjuk.

A sportegyesületek minden résztvevő számára ebédet biztosítanak, az SE tagok és a postás dolgozók számára az utazási költséghez hozzájárulnak.

A részvételi díj: DPSE-KPSE tagok számára 500 Ft, postás dolgozó 1 200 Ft, egyéb résztvevő 2 000 Ft.

*Utazás:*

Az utazást a gazdaságosság maximális szem előtt tartásával szervezzük meg. A rendező sportegyesületek csak a szervezett keretek közötti, autóbuszos utazás költségeit térítik. Személygépkocsi, csak akkor elszámolható, ha gazdaságosabb mint a csoportos utazás. Előtte egyeztetni szükséges a területileg érintett sportkörzetvezetővel.

**Nevezni a csatolt Nevezési lapon Kelet-Magyarországon a sportkörzetek vezetőinél lehet melyeket a KPSE Északon és Észak-Alföldön a területi elnökhelyettesek, Dél-Alföldön az elnök koordinál. *Nyugat-Magyarországon a DPSE körzeti sportvezetőinél.***

Az adatok a két egyesület honlapján megtalálhatóak.

<http://www.dpse.hu/kapcsolat.htm>

<https://kpse.hu/kapcsolat/>

A Szervező Bizottság nevében,

Üdvözlettel:

Bősze Csaba Kalmár László

DPSE – elnök KPSE - elnök